Joachim Löw beválogatta a 2017-es konföderációs kupára utazó keretbe, amelyet Oroszországban rendeztek meg. A B csoportban szereplő válogatott tagjaként a harmadik mérkőzésen a kameruni labdarúgó-válogatott ellen Julian Draxler lecserélését követően ő kapta meg a csapatkapitányi karszalagot, ez volt az első alkalom a felnőtt válogatottban. Szeptember 4-én a norvég labdarúgó-válogatott elleni világbajnoki selejtezőn 6–0-ra megnyert mérkőzésen gólpasszt jegyzett. Október 5-én az északír labdarúgó-válogatott elleni világbajnoki selejtezőn a 2. percben gólpasszt adott Sebastian Rudynak, majd a 86. percben kapáslövésből megszerezte csapata harmadik gólját. Három nappal később az azeri labdarúgó-válogatott ellen hazai pályán 5–1-re győzött csapatával, a 64. percben gólpasszt adott Antonio Rüdigernek.